Lathiceridae

Batrachidacris
 Crypsicerus
 Lathicerus

Lathiceridae er en gruppe av rettvingene (Orthoptera)  og tilhører en familiegruppe blant  gresshoppene.

Utseende 
Disse gresshoppene ligner på småsteiner og er godt kamuflert. De er middelsstore til store, knudrete gresshopper. Hunnen er vanligvis større enn hannen, som vanlig hos gresshopper. Hodet er avrundet, antennene er ganske korte og består av 6-13 ledd. De kan foldes inn i dype antennefurer, i alle fall ved roten. Pannen er loddrett og bred. Punktøyne mangler. Forbrystet (pronotum) er knudrete, med en utydelig midtkjøl og en skrå tverrfure som er vinklet i midten. Baklårene er brede og flate, bakleggene med kraftige pigger.

Levevis 
Så godt som ingenting er kjent om biologien til denne familien, bortsett fra at de graver i sand og tilbringer mesteparten av tiden under bakkenivå. De er dagaktive, og lever helst i tørre områder.

Utbredelse 
Lathiceridae er bare kjent fra det sørvestlige Afrika (Sør-Afrika, Namibia og Angola).

Systematisk inndeling 

  vingede insekter (Pterygota) 
 Neoptera («nyvinger»)
 Orthopteroida  («gresshoppelignende insekter»)
 Orden rettvinger (Orthoptera) 
 Underorden gresshopper (Caelifera) 
 Overfamilie Acridoidea
 Familie Lathiceridae Dirsh, 1954
 Slekten Batrachidacris Uvarov, 1939
 Batrachidacris rubridens Uvarov, 1939
 Slekten Crypsicerus Saussure, 1888
 Crypsicerus cubicus Saussure, 1888
 Crypsicerus glabra (Miller, 1932)
 Slekten Lathicerus Saussure, 1888
 Lathicerus cimex Saussure, 1888

Kilder 
 Irish, J. (1988) A review of the family Lathiceridae Dirsh (Orthoptera: Acridoidea). Journal of African Zoology 102: 463-474. 
 Liste over artene, fra Orthoptera Species File Online

Eksterne lenker 
 
 Norsk Entomologisk forening

Gresshopper